སངས་རྒྱས་ཀྱི་གསུང་འདུལ་བའི་མདོ་ལས།ང་དང་འདྲ་བའི་རབ་བྱུང་དག་གིས་ཚུལ་ཁྲིམས་རྣམ་པར་དག་པ་སྲུང་ན།དེ་ལ་མི་དང་མི་མ་ཡིན་པ་གདོན་འདྲེ་གང་ཡང་རུང་བས་གནོད་མི་ཐུབ།གལ་སྲིད་སུ་རུང་གཅིག་ལ་གདོན་འདྲེ་ཀྱིས་གནོད་ན་ཡང་།གྲྭ་པ་ཚུལ་ཁྲིམས་ཡང་དག་པར་སྲུང་མཁན་ཞིག་གིས་དེས་གཟན་ཁྱེར་ནས་གཡས་གཡོན་དུ་དཀྲི་ན།གདོན་འདྲེས་ཁོང་ལ་གནོད་མི་ཐུབ་པ་མ་ཟད་གདོན་འདྲེ་དེ་བྲོས་འགྲོ་ཡིས་རེད།འདི་དགེ་འདུན་གྱིས་ཚུལ་ཁྲིམས་ཡང་དག་པ་སྲུང་བའི་ནུས་མཐུ་རེད།དེ་ལྟར་གྲྭ་པའི་སྡོམ་པ་དེ་ནུས་མཐུ་ཆེན་པོ་ཡོད་པས་ཁོང་གིས་གཟན་དེ་དཀྲི་ཡོང་དུས་མི་དེ་ལ་གདོན་འདྲེས་གནོད་མི་ཐུབ།དེ་ལྟར་ཚུལ་ཁྲིམས་ཡང་དག་པར་སྲུང་མཁན་གྲྭ་པ་དང་ཨ་ནི་སོགས་བསོད་ནམས་ཀྱི་ཞིང་མཆོག་དང་སྐྱབས་གནས་དམ་པ་རེད།དེ་བཞིན་གདོན་འདྲེས་གནོད་པ་ཡོད་པའི་མི་ཞིག་ལ་ཨ་ནི་ཡང་དག་པ་ཞིག་གིས་གཟན་ཁོང་ལ་དཀྲི་ན་གདོན་འདྲེ་དེ་བྲོས་འགྲོ་ཡིས་རེད།གྲྭ་པ་དང་ཨ་ནི་དཀྱུས་མ་ཞིག་ལ་གདོན་འདྲེས་གནོད་མི་ཐུབ་པས་༧རྒྱལ་བ་རིན་པོ་ཆེ་དང་།རྙིང་མ་བླ་མ་ལྟ་བུ་ལ་ཅི་གནོད།དཔེར་ན་གྲུབ་དབང་པད་ནོར་རིན་པོ་ཆེ་དང་སྐྱབས་རྗེ་དིལ་མགོན་མཁྱེན་བརྩེ་རིན་པོ་ཆེ་སོགས་མང་པོ་ཡོད།